Tehkem üks korralik punnitus ja toogem ilmale kõik see,
mida Jumal tahab, et me ilmale tooks.
Asjad, mis tooks au Tema nimele ja muudaks midagi siin maailmas.
Las ma öelda midagi.
Ma keeldun kulgemast kasutuna läbi elu.
IGAPÄEVAELU RÕÕMUD
Usk teeb esimese sammu enne, kui teab, mis teine samm olema saab.
Kui ootad täit väljatrükki oma elust ja kõigest, mis saab sündima,
oled vale plaani juures, sest Jumal ei toimi nii.
Ta teavitab sind vaid ühest sammust korraga.
See vaikus tähendab vist "Aamen!" ütlemist taeva poolt.
Ma ei tea.
Sa pead riskima eksimisvõimalusega, et saada teada, kas tegid õigesti.
Kui sa pole valmis eksima, ei jõua sa Jumalaga just kaugele,
sest sa lihtsalt pead astuma välja pimedas usus,
uskudes, et Jumal on pannud midagi su südamele.
Hirm: "Aga äkki ma eksin?" jääb alati,
aga loodetavasti avastame ka, et see pole veel maailma lõpp.
Vale valiku tegemine ei tähenda veel, et sinuga on midagi valesti.
See lihtsalt tähendab, et püüad leida viise
ja saada teada, mida Jumal tahab, et teeksid.
Usun, et Jumal hindab sellist julgust.
Kes iganes arvab, et võib teha seda, mida on alati teinud, on rumal.
Sest elu on alati pidevas muutumises.
Meie eesmärk peaks olema olla juhitud Püha Vaimu poolt.
See peaks olema iga uskliku nr 1 eesmärk -
olla juhitud Püha Vaimu poolt.
Olla meelepärane Jumalale ja mitte inimestele.
Aamen?
Jumala Vaimu poolt juhitud elu on väga seiklusrikas elu.
Jumal annab meile kõigile ande.
Igal ühel meist on teatud and või oskus,
mille Jumal on meile andnud.
Me pole kõik sarnased,
mistõttu peame olema väga valvel,
et me ei laseks koletisel nimega Kadedus
jääda me tee peale ette
ja panna meid ihaldama midagi, mis kellelgi teisel on.
Sest kui tahad midagi, mis kellelgi teisel on
ja tahad seda piisavalt jõuliselt ja pikalt,
hakkad neid mingi hetk põlgama.
Jumal aga tahab, et armastaksime üksteist.
Meie ihu ja selle liikmed toimivad üheskoos.
Mu käed aitavad jalgadel saada kingad jalga.
Mu parem käsi aitab panna sõrmuse vasakusse kätte
ja mu vasak käsi aitab panna sõrmuse paremasse kätte.
Me ihu toimib koos
ja üks kehaosa pole kade teise kehaosa peale.
Osad kehaosad on rohkem varjatud, teised jälle rohkem silmapaistvamad.
Osad kehaosad pole kunagi kellelegi nähtavad
või me vähemalt loodame, et asjad, mis ei peaks olema nähtavad
poleks seda.
See pole küll alati nii
ja vahel tuleb isegi kristlastele öelda, kuidas riides käia.
Mis minu jaoks on küll hämmastav,
aga nii on.
Pole ime, et Jeesus kutsub meid lammasteks,
sest lambad on kõige rumalamad loomad maa peal.
Teadsite te seda?
Ma ei usu, et Ta mõtles seda solvanguna,
aga pigem sellena, et me vajame juhatust ja juhtimist.
Seetõttu usun ka, et on nii hea, kui sul on pastor või piibliõpetaja,
kes võtab aega, et õpetada sulle ka igapäevaseid praktilisi asju
ja ei kuuluta ega õpeta ainuüksi religioosset õpetust,
mis jätab küll neist väga targa mulje,
aga ei aita teid kuidagi te igapäeva elus.
Aamen?
Nii et ole väga ettevaatlik
soovides teha midagi, mida keegi teine teeb,
sest kulutades aega selle soovi peale
magad maha kõik selle, mida Jumal tahab, et sina teeksid.
Olen kasutanud selle kohta üht väikest näidet,
milleks ei võta täna väga palju aega, aga mõtte annab see edasi igal juhul.
Mu sõrmed saavad kanda erinevaid sõrmuseid.
See siin on mulle kohe eriti kallis, sest keegi kinkis selle mulle.
Andsin palju aastaid tagasi oma abielusõrmuse ära,
kuna tundsin, et Jumal juhtis mind seda usus tegema.
See polnud suurt palju midagi väärt,
aga see oli ainus, mis mul tookord oli.
Häälestasin end uskuma Jumalalt tõeliselt ilusat teemantsõrmust,
mida ma ise poleks saanud endale lubada.
Nagu enamus oma palvete puhul, pidin alati ootama üsna pikka aega,
kuniks üks naine tuli ühele me konverentsidest
ja tal oli see sõrmus ühes karbis.
Ta andis selle Dave'i kätte ja ütles:
"See sõrmus on mu eelmisest abielust ja ainus asi, mis mulle päriselt kuulub.
Mu praegusel mehel pole sellega mingit pistmist,
mistõttu tahan selle Joycele anda."
Tegu on imeilusa teemantsõrmusega,
aga minu jaoks on see kui kingitus Jumalalt.
Oli teatud aeg, kus ma ei kandnud seda,
sest ma ei tahtnud, et keegi mind hukka mõistaks.
Sa pead olema piisavalt julge,
et kanda kinke, mille Jumal on sulle andnud.
Jah, keegi võib mind selle tõttu hukka mõista,
aga selles see probleem ongi,
et me mõistame inimesi hukka
asjade pärast, millest me midagi ei tea.
"No ta kindlasti kulutab annetusteks antud raha,
et osta neid ilusaid riideid ja peeneid sõrmuseid."
Ära kunagi kadesta seda, mis kellelgi on,
kui sa ei tea, mis neil selleks kulus, et seda saada.
Aamen?
Ma tunnistan, et mu silmadele meeldib vaadata seda sõrmust.
Eriti veel peale maniküüri.
Mu meelest on see ilus.
Mu käsi saab kanda seda sõrmust.
Käsi ise ei näe seda sõrmust, aga see saab kanda seda.
Mu silmad saavad näha seda sõrmust,
aga mitte kunagi kanda seda.
Mis siis, kui mu silm muutuks kadedaks
ja ütleks: "Mul on kõrini vaid su sõrmuse vaatamisest!
Nii et, kui Jumal ei anna mulle ka sõrmust,
siis Ta järelikult ei armasta mind sama palju kui sõrme."
Aga see on just see, millised me oleme.
Me mõtleme vahel,
miks Jumal ei vasta me palvetele ega anna meile, mida me tahame.
Samas me palume vahel asju, mis pole üldse loogilised.
Ja isegi, kui Jumal annaks need meile,
ei tuleks me nendega toime.
Pea alati meeles,
et kui Jumal annab kellelegi mingi võime,
annab Ta neile ka armu kasutada seda võimet.
Kui Jumal vastaks silma palvele,
öeldes: "Oh aeg, ma ei taha, et tunneksid end halvasti,
mistõttu ma annan sulle ka sõrmuse."
Sedaviisi siis.
Ma ei suuda seda väga kaua teha.
Asja mõte on järgmine:
kui mu silm saaks selle, mida see tahab,
ei saaks see täita oma rolli ihus.
Ehk siis asi, mida kangesti tahtsin ja mille peale kade olin,
hoopis halvab mu.
Ja ma arvasin, et Jumal ei armasta mind,
kuna mul pole seda.
Usalda Jumalat piisavalt, et uskuda,
et Ta annab sulle kõik selle, millega suudad toime tulla
ja et iga roll, mille Jumal kellelegi annab, on oluline
Jumala jaoks pole vahet, oled sa laval või keldris.
Jumala jaoks on oluline vaid see,
et täidaksid rõõmuga seda osa, mille Ta on sulle andnud
ja teeksid seda oma parimal moel.
Nii saab su tasu olema sama suur , kui kelle iganes teise oma.
Aamen?
Matteuse 25:14-21:
"Sest sellega on lugu just nagu mehega,
kes enne võõrsile minemist kutsus oma sulased
ja andis oma varanduse nende kätte.
Ühele andis ta viis talenti, teisele kaks ja kolmandale ühe,
igaühele tema suutlikkust mööda..."
Näete te?
Ta annab meile meie suutlikkust mööda.
Ta annab meile ande meie suutlikkust mööda.
Teate, miks me suutlikkust mööda ja mitte üle selle?
Sest Ta ei taha, et pingutaksime üle.
Tänapäeva maailmas on nii palju stressi,
mis paljuski on tingitud omavahelisest võistlemisest
ja võrdlemisest.
Ka sellest, et inimesed püüavad saada sotti, kes nad on
ja arvavad, et nende väärtus peitub selles, mida nad teevad.
Samas kui sellel, kes sa oled Kristuses,
pole mingit pistmist sellega, mida sa teed.
Aamen?
Sa oled sama palju Jumala laps keldris,
kui sa oled seda laval.
Pole mingit vahet.
Jumal armastab meid kõiki ühtemoodi ja võrdselt.
Mulle meeldib see, et Ta annab ande vastavalt me suutlikkusele,
sest Ta ei taha, et stressaksime ja oleksime pidevalt pinges.
Kas mõistate, et stress ja pinge, mille all inimesed täna elavad,
pole Jumala tahe?
Olgu siinkohal öeldud, et maailm ei muutu
ja kui muutub, siis vaid halvemuse poole.
Nii et, kui tahame kogeda rahu, peame meie muutuma
ja lõpetama selle mängu mängimise.
Lõpetama selle mängu mängimise, mida maailm mängib
ja mõistma, kus ja milles peitub meie tõeline väärtus.
Meil on tänapäeval telefonides kõikvõimalikke asju.
Podcastid ehk taskuhäälingud
ja kõikvõimalikud asjad, mille nimesidki ma ei mäleta.
Instagram!
Jaa, see uus - Instagram!
Või võib-olla see pole enam uus, aga see on uus minu jaoks.
Mu meeskond ei luba mul isegi kõiki neid võimalusi kasutada,
sest neil on hirm selle ees, mida kõike ma siis korda saadaks.
Nad ütlevad: "Ei postita sa ise midagi,
vaid see kõik käib meie kaudu,
sest me ei saa kindlad olla, mida sa sinna postitaks."
Kuid mul on oma Instagram
ja mulle meeldib sealt vaadata, millega me teenistus tegeleb.
Kuid seal on ka nimekiri inimestest, keda sul võib olla soov jälgida.
Olen avastanud, et iga väike kastike, kuhu vajutad,
näitab sulle, kui mitu jälgijat neil on.
Meile ikka nii meeldivad numbrid, kas pole?
Ma peaks ju olema targem,
aga paar päeva tagasi
nägin Instagramis üht meest,
kes mulle meeldib ja keda ma aegajalt kuulan.
Mõtlesin: "Armas aeg, on sellel mehel alles palju jälgijaid!
Tal on ikka palju rohkem jälgijaid kui mul!"
Ja siis korraga olin kulutanud 10 minutit,
et näha, kui palju jälgijaid neil teistel inimestel on
ja kas neil on rohkem jälgijaid kui mul.
Mõtlesin endamisi: "Joyce!
Mida sa oma arust teed?"
Need on kui väikesed deemonid, kes püüavad meid orki tõmmata.
Kes see jälgija üldse on?
Kas see tähendab, et nad ka päriselt jälgivad su tegemisi või...?
Ja siis veel need "meeldib"-märgid!
Nad ainuüksi ei jälgi sind, aga vajutavad ka "meeldib"-nuppu!
Teate, mis?
Meil pole mingit lootustki "ellu jääda", kui me ei tea, kes me oleme Kristuses.
Sa tahad olla mu sõber Facebookis?
Kes see Facebooki sõber veel üldse on?
Sa ei tea, kas nad on su sõbrad
ja kas nad on olemas su jaoks, kui neid vajad.
Me ei teagi enam, kes sõber on.
"Oi, ta on mu Facebooki sõber!"
Pead minema tagasi ja uurima, mida sõber üldse tähendab.
Sõber on keegi, kes on olemas su jaoks,
kui oled haige või kui hakkad kolima
või kui sul on halb päev ja su süda on murtud.
Nii et lõpetagem ära
kõik see võrdlemine ja kadetsemine.
Mu enda elus oli kord aeg, kus jäin ise nii selle lõksu.
Kõige selle jama asemel
tehkem üks korralik punnitus ja toogem ilmale kõik see,
mida Jumal tahab, et me ilmale tooks.
Asjad, mis tooks au Tema nimele ja muudaks midagi siin maailmas.
Las ma öelda midagi.
Ma keeldun kulgemast kasutuna läbi elu.
Ja ma keeldun kulgemast läbi elu
vaid võtjana, isekana ja enesekesksena,
püüdes ainuüksi saada õnnistatud.
Unustagem iseendid
ja olgem igapäevaselt õnnistuseks kellelegi!
Aamen?
Matteuse 25:15: "Ühele andis ta viis talenti,
teisele kaks ja kolmandale ühe,
igaühele tema suutlikkust mööda, ning läks ära võõrsile.
Kohe läks see, kes oli saanud viis talenti..."
Mulle meeldib see! Läks kohe, ilma aega raiskamata.
Sa ei pea minema koju ja küsima palves,
kas teha seda või mitte, mis olnud su südamel 5 aastat.
Mine koju ja tegutse kohe!
Tegutse! Tee midagi väärtuslikku!
"...ja kauples nendega ning sai teist viis.
Nõndasamuti ka kaks talenti saanu sai teist kaks juurde.
Aga kes oli saanud ühe, läks ja kaevas maasse augu
ning peitis ära oma isanda raha."
See on just see sell, kellest sel nädalalõpul räägime.
Mis juhtub, kui sa kardad?
Sa poed peitu.
Mida ta kartis?
Ta kartis riskida.
See on ka miski, millest täna veidi räägime.
Ära karda võtta riske.
Ära karda nii väga eksida,
et sa ei julge astuda välja ja näha,
kas see oli õige samm või mitte.
Kui tahad Jumalalt midagi saada, küsi!
On lausa hämmastav, mis juhtub, kui palud julgeid palveid,
mis on nii suured,
et sa ei suuda isegi uskuda, et julged midagi niisugust paluda.
Aamen?
"...ning peitis ära oma isanda raha.
Pika aja pärast tuli nende sulaste isand koju
ja nõudis neilt aru."
Näete te?
Ta päris neilt aru.
Piibel ütleb, et kui Jeesus tagasi tuleb,
peame me kõik aru andma.
Kui oled tõeline usklik
ning oled Jeesuse oma Issanda ja Päästjana vastu võtnud,
ei mõisteta su üle kohut selles osas, mis puudutab su päästet.
1. Korintlaste kirjas on palju salme, mis ütlevad selgelt,
et me kõik pääseme tulise pilgu eest.
Sellele päevale mõtlemine tekitab minus elevust
ja ma kogen selle suhtes aukartust.
Piibel ütleb ka,
et mida iganes oleme teinud õigetel motiividel,
on kui puhas kuld ja me saame selle eest tasu.
Kõik see aga, mis on tehtud õlgedest ja puust
ehk siis valedel motiividel, et oleksime nähtavad, märgatud,
et meist mõeldaks hästi ja me oleks populaarsed...
Piibel ütleb, et see kõik põleb tules ära
ja me ei saa selle eest mingit tasu.
Kuigi inimene ise pääseb.
Ehk siis me pääste ei sõltu meie headest tegudest,
vaid see tugineb me usule Jeesusesse Kristusesse.
Kuid Piibel ütleb väga selgelt,
et me kas saame või ei saa oma maa pealt tehtu eest tasu.
Mõistate te?
Mõistate te, et Jeesus tuleb tagasi.
Te küll plaksutate selle peale, et Jeesus tuleb tagasi,
aga samas kandke hoolt selle eest, et elate täna selliselt,
et see on plaksutamist väärt ka siis, kui see päev on käes.
Me peame võtma seda tõsiselt.
Aamen?
Tehke nii palju häid tegusid, kui vähegi võimalik,
aga tehke neid õigetel põhjustel ja motiividel.
Te ei pea tegema head selleks, et Jumal teid armastaks,
sest Ta armastab teid juba nagunii.
Muide, las ma öelda midagi.
Jumal ei hakka sind iialgi rohkem armastama,
kui Ta sind juba armastab.
Mida iganes sa ka ei teeks.
Osade inimeste jaoks on see demotiveeriv,
sest nad mõtlevad: "Kui mu tegudel pole nagunii tähtsust,
siis milleks üldse püüda teha õiget asja?"
Aga seetõttu, et me armastame Jumalat,
mitte seetõttu, et püüame panna Teda armastama meid.
Kuulsite te?
Ma tahan kohelda inimesi õigesti,
sest ma usun, et see õnnistab Jumalat.
Tahan anda endast Tema heaks kõikvõimaliku
tänu sellele, mida Tema on minu heaks teinud.
Meil on nii raske mõista, et Jumal armastab meid nö tasuta.
Me oleme päästetud tänu Tema armule ja heldusele.
Samas aga ei tähenda see seda,
et me ei peaks püüdma teha kõiki häid tegusid,
mida vähegi suudame.
Jah, need teod ei päästa meid,
aga kui me armastame Jumalat
ja hindame seda, mida Ta meie heaks teinud on,
siis me ka teeme head.
Nii et saagem lahti mõttest,
et kuhu iganes me läheme - meie peame saama õnnistatud.
Me mõtteviisis peab toimuma täielik muutus,
mõistmaks, et kuhu iganes me läheme,
me ise peaks olema õnnistuseks.
Kuulete te mind?
Me peame olema õnnistuseks, mitte ootama ise õnnistusi.
Kui aga otsustad olla õnnistuseks,
kannab Jumal hoolt ka selle eest, et ka sina saad õnnistatud.
See on muide kristlik mõtteviis.
Aamen?
Kui me aga ei tee seda,
ei erine me millegi poolest ülejäänud maailmast.
Matteuse 25:19: "Pika aja pärast tuli nende sulaste isand koju
ja nõudis neilt aru."
Ma ei karda seda karvavõrdki, vaid ootan Jeesuse naasemist.
Ma ei usu, et mul oleks midagigi, mida häbeneda
ja ma soovin, et ka teil poleks millegi pärast häbeneda.
Seetõttu püüan teha kõik, mis suudan,
et inimesed annaks endast parima juba praegu.
Mõistate te?
Iga siinolija võib otsustada olla täna veidi parem.
Vahet pole, mida sa avalikkuse ees teed,
sest tegelikult loeb see, mida teed suletud uste taga,
kuna see peegeldab su tõelist sind.
Aamen?
"Siis astus ta ette see, kes oli saanud viis talenti,
lisas sellele teist viis talenti ja ütles:
Isand, sa andsid mulle viis talenti,
ennäe, ma olen saanud teist viis talenti!”
Ta isand lausus talle: Tubli."
Me kõik tahaks seda kuulda - "Tubli!"
Ühtlasi saime just teada, kuidas seda kuulda.
Peame võtma need oskused-annid, mille Jumal on meile andnud
ja kasutama ning investeerima neid, et keegi võiks saada õnnistatud
ja kui siis Issand tuleb tagasi meilt aru pärima,
võime kuulda: "Tubli!"
"Ta isand lausus talle: Tubli, sa hea ja ustav sulane,
sa oled olnud ustav pisku üle, ma panen su palju üle."
Mulle meeldib, kui midagi on palju. Teile ka?
Mulle ei meeldi, kui midagi on vähe,
sest mulle meeldib, kui on palju.
Mulle meeldib ka see "Tubli!"
ja "Hea ja ustav sulane"
ning mulle meeldib "palju".
Kuid rohkem kui midagi muud meeldib mulle siin üks koht,
mida me sageli ei märka.
Ta ütles: "Oled olnud ustav pisku üle, ma panen su palju üle.
Mine oma isanda rõõmupeole!”
See on see, mida peaksime igatsema.
Las ma küsida midagi.
Mida muud keegi meist ihkaks, kui olla õnnelik ja rõõmus?
Kas see pole see, mida sa tegelikult igatsed?
Sa tahad olla õnnelik ja rõõmus.
Kui sa pole õnnelik, pole ka väga vahet, mida omad,
sest sel juhul pole miski midagi väärt.
Me tahame olla õnnelikud ja rõõmsad
ja Piibel just ütles siin, kuidas olla õnnelik.
Võta, mis sul on ja investeeri see hästi,
et kuulda: Tubli, sa hea ja ustav sulane!
Mine oma isanda rõõmupeole!”
IGAPÄEVAELU RÕÕMUD
Selleks, et tuua ilmale Jumalalt saadud unistus,
pead jääma ustavaks ja pühendunuks.
See pole igakord lihtne, aga Jumalaga koos on kõik võimalik.
Tõlge: Anne-Ly Raukas